**אלי מיימון, נולד בשנת 1947 בעיר חמס בלוב**

**עלה לארץ בשנת 1949 לבאר יעקב**

תלמידה מלווה: שחר זגורי

אני ילד אמצעי יש לי 2 אחים ואחות.

אחי למד בבית ספר דתי היה מחונן בספורט היה שחקן כדורגל והיה לו ביטחון עצמי גבוה מאוד.

בגיל שנתיים עליתי לארץ והייתי מסתכל על ילדים שהולכים לגן ואני לא הלכתי לגן בגלל שההורים שלי לא ידעו עדיין מה זה גן.

בגיל 6 ישר התחלתי כיתה א ולא ידעתי כלום בגלל שכולם למדו דברים בגן והכינו אותם לבית ספר ואני לא ידעתי. וכך התחלתי ברגל שמאל וכך היה עד כיתה ח.

ההורים שלי היו פרימיטיביים, לא דאגו לי ולא הכינו אותי לדבר הזה שנקרא בית ספר. לא באתי מוכן כמו שאר הילדים שהיו בגנים אפשר להגיד שאני גדלתי בכוח הנפשי שלי, הייתי ילד שקט וסגור.

בגיל 8-10 גרתי בלוד והיה שם פרדס עם באר עמוקה. חברים שלי היו יורדים לבאר ואני פחדתי לרדת. היינו לוקחים מהפרדס משמשים ותפוזים.

בתיכון למדתי שנתיים באורט ולאחר מכן הלכתי לעבוד שנתיים במזכירות. לא אהבתי את העבודה הזאת.

לאבא שלי הייתה מכולת והוא היה נוסע מלוד עד באר יעקב מחמש בבוקר עד תשע בערב.

בשבתות הייתי הולך עם אבא שלי לבית כנסת. בגיל ההתבגרות עברתי דבר עצוב: שכנים שלי נפטרו והייתי מפחד בלילה כי חשבתי על הלוויות של אותם שכנים.

אף פעם לא חגגו לי יום הולדת.

התגייסתי לצה"ל בתור אפסנאי. שירתתי בשלישות ברמת-גן. בזמן מלחמת ששת הימים גייסו אותי להנדסה קרבית, נסעתי לכרמה שבירדן במשאית בלי דלתות. בסביבות השעה שלוש בלילה המשאית התהפכה והייתי בלי הכרה שבוע ימים. בגלל המקרה עד היום יש לי פחד גבהים. במלחמה לא פחדתי תמיד הייתי מקדימה והייתי בכותל בימים הראשונים שכבשו אותו.

לאחר הצבא עבדתי בתור נהג ארבעה חודשים בתנובה ואחרי זה קניתי משאית והתחלתי להיות סוחר עצמאי של דברי מזון. סה"כ היה לא רע מבחינת משכורת וקניתי בית.

נסעתי הרבה לחו"ל לטורקיה ולבולגריה אבל עכשיו אני בקושי נוסע בגלל שאשתי חלתה ואני מטפל בה.

אשתי עבדה בקופת חולים בתור מזכירה, יום אחד באתי לקופת חולים ויצא לי לדבר איתה, אחרי שבועיים ראיתי אותה והתחלנו לדבר ויצאנו 4 חודשים. התחתנו בשנת 1981 הייתי בן 35 בערך. החתונה הייתה באולם אירועים בתל-אביב והייתה לנו חינה יש לנו הרבה תמונות מהחתונה . נולד לנו ילד אחד והיום אנחנו נשואים 38 שנים.

התחתנתי עם בחורה שהייתה בת יחידה לאמא שלה והיא הפילה שלוש פעמים. בסוף נולד לנו ילד בריא ועכשיו הוא בן יחד גם, עכשיו לבן שלי יש שלושה ילדים סה"כ טוב ולא טוב בגלל שהוא לא גר בסביבה הוא גר בנווה צוף אחרי מודיעין ואנחנו רואים אותו פעם בחודשיים.

היום אני פנסיונר לאחר שהייתי עצמאי 35 שנים.

מצד ההורים שלי לא היה דחף ללמידה, הם דחפו רק לעבוד ולעבוד ולכן מאד חשוב לי הלימודים ואני מרגיש שזה ממש חסר לי.

יש לי בן אחד ושלושה נכדים הם באים לבקר פעם בחודש וחצי חודשיים.

עבדתי באבטחה איזה 7 שנים ואחרי זה החלטתי לעזוב כי אשתי חלתה והתחלתי לטפל בה.